Liste over Chicago Bears-sesonger

Chicago Bears ble stiftet som Decatur Staleys, et oppstartslag i American Professional Football Association (APFA). Laget flyttet til Chicago i Illinois i 1921 og skiftet navn til Bears i 1922, samme år som APFA endret navn til National Football League (NFL). Denne artikkelen inneholder en liste over lagets fullførte sesonger fra 1920 til dags dato, inkludert resultater i sluttspill.Chicago Bears har spilt over 1 000 kamper og har vunnet åtte NFL Championships og ett Super Bowl. Bears' ni titler er nest flest blant lagene i NFLs historie. Laget har vunnet 18 divisjonstitler og fire conference-titler. Bears har også flere seiere i seriespillet enn noe annet lag i NFL.Laget har opplevd tre perioder med suksess. Den første perioden varte fra 1932 til 1946 da Bears vant seks NFL-titler. I løpet av perioden deltok Bears i NFLs første sluttspillkamp og første NFL Championship Game. Bears nådde fir strake NFL Championship Games mellom 1940 og 1943 og vant tre av dem, og satte en NFL-rekord med en 73–0 seier over Washington Redskins i NFL Championship Game 1940. Den andre perioden varte fra 1984 til 1991, hvor Bears sikret seks titler i NFC Central på åtte år og vant Super Bowl XX. En kortere periode med suksess varte fra 2005 til 2007, hvor laget sikret to strake divisjonstitler i NFC North og vant et NFC Championship, som sendte dem til Super Bowl XLI hvor de tapte mot Indianapolis Colts.Bears har også opplevd skuffende perioder. På 1970-tallet avsluttet laget seriespillet på sisteplass i divisjonen fem ganger. I 1971 flyttet laget fra Wrigley Field til Soldier Field. Fra midten av 1990-årene og inn i begynnelsen av 2000-årene hadde laget seks sesonger med 10 eller flere nederlag. Disse to tiårene, 1970-tallet og 1990-tallet, er de eneste i Bears' h istorie hvor laget ikke har vunnet eller spilt i enten et NFL Championship Game eller et Super Bowl. Lagets verste sesong kom i 1969, da de avsluttet seriespillet 1–13.


== Nøkkel ==


== Sesonger ==


== Fotnoter ==
a  Ligaen hadde ikke en offisiell tabell i 1920-sesongen, og tittelen ble tildelt Akron Pros etter et ligamøte 30. april 1921. Terminlistene for lagene inkluderte kamper mot lag som ikke var medlemmer av ligaen.
b  NFL arrangerte ikke sluttspillkamper før i 1933. Laget med best resultat ved slutten av seriespillet ble utpekt ligamester.
c  Resultatet av sluttspillkampen i 1932 mellom Bears og Portsmouth Spartans som avgjorde NFL-mesteren. Kampen telte mot lagenes sammenlagtresultat og sørget for at lagene ikke delte førsteplassen.
d  Resultatet i parentes for sluttspillkamper har vinnerlagets poeng først, uavhengig av Bears' resultat.
e  Chicago har blitt nektet en perfekt sesong to ganger. Den første var i 1934 da Bears (13–0) tapte mot New York Giants i tittelkampen. Den andre gangen kom i 1942 da Bears (11–0) ble hindret fra å oppnå en perfekt sesong og en tredje tittel på rad av Washington Redskins.
f  Bears' seier over Redskins i NFL Championship Game 1940 satte en NFL-rekord for største seiermargin og flest poeng i en kamp.
h  Bears delte førsteplassen med Rams ved sesongslutt, men tapte i sluttspillkampen som ble avholdt for å avgjøre førsteplassen og vant derfor ikke en conference-tittel.
i  1967-sesongen var den første hvor ligaen var delt inn i to conferences som var videre delt inn i to divisjoner. Frem til 1967 hadde ligaen enten vært delt opp i to divisjoner, to conferences eller ingen av delene.
j  Som et resultat av sammenslåingen av AFL og NFL ble ligaen delt opp i to conferences, og lagene fra AFL ble plassert i American Football Conference.
k  Per 2010-sesongen er dette den siste gangen Bears hadde en kamp som endte uavgjort. Kampen ble spilt i Soldier Field den 24. september 1972 mot Los Angeles Rams og endte 13–13.
l  1982-sesongen var kortere på grunn av en spillerstreik, og ligaen var derfor delt opp i to conferences istedenfor divisjoner.
m  Bears' seier i Super Bowl XX var lagets første Super Bowl-seier og niende ligatittel.
n  Spillerstreiken i 1987 reduserte antallet kamper i seriespillet fra 16 til 15.
o  Kampen mot Eagles i divisjonsrunden er kjent som Fog Bowl på grunn av den tykke tåken som dekket banen gjennom store deler av kampen.
p  Per 2010-sesongen er dette den andre gangen Bears har møtt rivalene Green Bay Packers i sluttspillet.


== Referanser ==


== Kilder ==
«NFL Football History». CBS Sportsline (engelsk). Arkivert fra originalen 25. mars 2007. Besøkt 15. desember 2020. 
«Chicago Bears History». Chicago Bears History Website (engelsk). Besøkt 15. desember 2020. 
«Chicago Bears.com – All Time Statistics». ChicagoBears.com (engelsk). Arkivert fra originalen 23. desember 2007. Besøkt 15. desember 2020. 
«NFL.com – History – Yearly Standings». NFL.com (engelsk). Besøkt 15. desember 2020. 
«Pro Football Hall of Fame – Chicago Bears». ProFootballHoF.com (engelsk). Besøkt 15. desember 2020. 
Taylor, Roy (2004). Chicago Bears History. Arcadia Publishing (SC). ISBN 0-7385-3319-X.